Tere! Olen Sid Roth.
Tere tulemast minu maailma, kus kõik on loomulikult üleloomulik.
Mu külaline nägi nägemuse,
kus tulid kuus imede, tervenemiste ja auhiilguse tsunamilainet.
Talle on antud ülesanne meile õpetada,
kuidas neil lainetel sõita ja mitte nende alla jääda.
Järgmisena tulekul!
Sid Roth on üle 40 aasta uurinud kummalist üleloomulikku maailma.
Liitu Sidiga ja vaata tänast osa saatest "See on üleloomulik".
Becky, isegi nõiatohtreid huvitab Jumala ligiolu sinu elu peal,
räägi sellest veel!
Olin ilmselt Põhja-Tansaanias maasai suguharu juures.
Seal viibides pani Jumal mu südamesse,
et külastaksin neid nõiatohtreid.
Ma ei meeldinud neile ravitsejatele seal külades,
sest inimesed sündisid uuesti,
pöördusid ära kõigest nõidusest ja kurjusest, mis seal toimus.
Kuid neile avaldasid muljet see vägi ja imed,
millest nad kuulsid.
Neid imesid ei saanud ümber lükata.
Inimesed, kes ei saanud kõndida, hakkasid kõndima,
järgmisel päeval nad teenisid juba koos minuga.
Need olid silmatorkavad imed.
Mäletan üht pimedat nõiatohtrit,
ta paistis olevat juht nende seas.
Ta haaras mu käe,
ta kompis mu sõrmuseid ja käevõrusid.
Ta otsis justkui mingit talismani,
et kust ma oma väe saan.
Ta ütles: "Tahan ka seda väge."
Ütlesin: "Võid selle saada, aga pead nõiduse maha panema
ja alistama oma elu Jeesusele."
Isegi nemad said aru, et on olemas kõrgem vägi,
kui see, mida nemad kogevad.
Et see on Jumala ja Püha Vaimu üleloomulik vägi.
Milleks tahta odavat võltsingut, kui võid päris asja kogeda.
Tead mis, Becky,
sul oli kolm erakordset nägemust,
millest sündis ka su raamat.
Räägi nendest kolmest nägemusest.
Issand andis mulle nägemuse.
Esimeses nägemuses nägin Ameerika Ühendriikide kaarti.
Kuulsin, kuidas Jumal selgitas mulle, mis see nägemus tähendab.
Nägin Ameerika Ühendriikide kaarti.
Nägin, kuidas tervendava au tsunamilaine tuli
ja haaras enda alla kogu lääne maailma.
Ta ütles mulle:
"Enam ei hüüa mu rahvas, et miks pole siin tervenemisi,
miks see ainult seal toimub ja mitte siin."
Ta selgitas:
"Siin on ka väga tugevad kahtluse ja uskmatuse allhoovused."
Ja ma pean inimesi hoiatama,
et neid ei tõmmataks alla kahtlustesse ja uskmatusesse,
vaid tõuseksid üles laineharjale.
Et saaksime valla päästa Püha Vaimu tervendava väe,
mis on minu kogemuse põhjal
kõige kiirem viis palju inimesi Jumala juurde võita -
imede ja tunnustähtede läbi.
See on nagu kellahelin - märguanne, see kutsub inimesi.
Siis andis Issand veel ühe nägemuse.
See tundub nagu jätk eelmisele nägemusele.
Aga see tuleb nii, nagu ta tuleb,
nii nagu Issand annab.
Nägin jällegi Ameerika Ühendriikide kaarti,
seekord nägin tsunamilainet tulemas.
Kui tsunami tuleb,
siis algul tõmbab ta vee tagasi mere suunas.
See näitas, et kuivanud maa
ja kogu kaldaäär -
oleksid võinud pikalt kõndida, see oli nii kuiv.
Seal olid laevad ja paadid,
need olid seal mahajäetud ja hukkunud,
need ei liikunud kuhugi.
Sid, usun tõesti, et see oli osa sellest,
et Jumal vastab me palvetele.
Nii paljud olid nii kaua palvetanud tõelise Jumala ärkamise eest,
mis võiks levida üle me maa.
Osaliselt oli see ilmutus tõest -
tuua päevavalgele rikutus kirikus ja me ühiskonnas üldiselt.
Sul oli veel üks nägemus Central Parkist New Yorgi linnas.
Mida sa Central Parkis nägid?
See oli imeline nägemus.
Kõndisin läbi Central Parki,
nägin New Yorgi siluetti ja puha.
Teadsin täpselt, kus ma olin.
Kui ma läbi pargi kõndisin, ja see polnud minuga üldse seotud,
aga kõndides nägin lihtsalt tavalisi inimesi -
nad polnud mingil koosolekul, nad lihtsalt ajasid omi asju,
kuid nad olid langenud maha vaimus igal pool rohu peal.
Ta kasutab praegu teatud terminoloogiat, mis tähendab,
et Jumala ligiolu oli nii tugev, et nad ei suutnud seista.
Nad sõna otseses mõttes kukkusid näoli või selili,
kas nägid midagi sellist? - Täpselt nii.
Jumala vägi lihtsalt haaras neid.
Ja mitte seetõttu, et seal oleks mõni jutlustaja kõnelenud.
Neil polnud seal mingit ärkamiskoosolekut.
Jumala Vaim langes inimeste peale,
kes hüüdsid Jumala poole.
Usun, et asjad lähevad niivõrd raskeks siin,
nii süngeks üle kogu maailma,
kuid siis särame meie kõige eredamalt.
Valgus särab eredaimalt, kui ümberringi on sünge ja pime.
Nad lihtsalt hüüavad Jumala poole oma südamest
ja Püha Vaim langeb nende inimeste peale.
Ja nad saavad vabaks ja terveks ja Jumala ees õigeks.
Räägi, kuidas see laine on teistest täiesti erinev?
See väga erinev,
sest teatud ajal jooksid inimesed riigi ühest otsast teise,
et kogeda Jumala puudutust
ja astuda sellesse võidmisse.
Olid sellised populaarsed paigad. - Just, täpselt!
Ta ütleb, et enam ei ole see nii,
ei ole enam lihtsalt üksikud kohad siin ja seal.
See ärkamine, see lõpuaegade tervendava au tsunamilaine,
mis toob sisse kadunud,
see saab olema kõikjal.
Mitte ainult meie maal vaid üle kogu maailma.
See pole ainult teatud kristlaste jaoks,
mitte ainult üks inimene või üksikud jutlustajad -
see pole üldse midagi sellist.
See puudutab kogu Kristuse ihu.
Need, kes on valmis ja kuulekad
astuma Püha Vaimu väesse
ja kes toovad sisse kadunud neil lõpuaegadel.
See kõik puudutab lõpuaegade hingede võitmist.
Räägi veel tulemustest, mida sa ootad ja näed.
Lihtsalt tavalistele inimestele,
mitte neile, kes on teleekraanil, vaid sulle - see on sulle!
Räägin, mida ma näen..
Näen seda igapäevaelus ja usun, et kõik peaksid seda nägema,
kuid see levib palju laiemalt,
see puudutab kõiki, mitte üksikuid.
Pimedad näevad, kurdid kuulevad, tummad räägivad, halvatud kõnnivad,
vähihaigetel kasvajad kaovad.
Kuid veelgi enam,
ebatavalised imed sünnivad.
Inimestel, kel pole käsi või jalgu, hakkavad need kasvama.
Kel pole hambaid, tekivad hambad.
Inimestel, kel pole teatud kehaosi,
need kehaosad tekivad sinna.
See ei puuduta ainult füüsilist keha,
see puudutab ilma, puudutab pandeemiaid,
toidupuudust, mis tahes.
Ja kui asi läheb nii hulluks, et öeldakse,
et te ei saa enam reisida ja teenimas käia,
teate, mis juhtub?
Jumal teeb selle võimalikuks üleloomulikult.
Läheme siit teisele poole maakera,
paneme käed inimeste peale,
teenime ja juhatame neid Jumala juurde.
See on parim! Kuulen inimestest, kes ütlevad,
et saavad endale eralennukid.
Ma valin selle variandi, jäta oma lennuk endale.
Tahan sinult küsida,
sa kasutad sellist väljendit,
et usk, ilma milleta ei saa Jumalale meelepärane olla -
seda usku saab sisse lülitada.
Too üks näide sellest, su pojaga juhtus see.
See juhtus mu poja Joaquiniga. Ta on praegu 22aastane.
Ta kasvas üles tervendusevangelistist emaga.
Kogu me pere käis äratuskoosolekutel Guatemalas.
Nad on harjunud nägema tervenemisi,
meie koju tulid inimesed ja said terveks.
Joaquin oli noor ja tugev mees,
aga tal oli alaseljaga probleem.
Ta oli veidike sellises protestimeelses eas.
Me ei elanud abikaasaga enam Guatemalas siis,
me poeg ei elanud enam meiega.
Tal oli väga tugev seljavalu,
ta isegi mõtles, et peab operatsioonile minema,
sellest võib kasu olla.
Ta rääkis mõnede inimestega, talle öeldi:
"Keegi ei saa sulle garanteerida, et valu kaob,
ilmselt jääb see eluks ajaks."
Mu poja peas käis selline võitlus.
Jumal ütles talle:
"Usalda mind! Usalda mind!"
See on poiss,
kes on näinud oma ema teenimas imede läbi.
Aga tema jaoks see ei toiminud.
Arvan, et mõned teist on samas olukorras.
Mis temaga juhtus?
Joaquin ütleb siis: "Hästi, ma usaldan sind.
Usaldan, et tervendad mu selja."
Teate, mis - selg oli terve!
See sai hetkega terveks.
Imeline!
Me ei usu ainult endale imesid,
aga selle usuga kui ime sünnib meile,
kui näeme oma tervenemist,
peame jagama seda ka teiste inimestega.
Su poeg lihtsalt lülitas nagu elektri sisse või tule põlema,
lihtsalt lülitas sisse
ja sai hetkega terveks.
Jah. - See tundub nii lihtne.
See ongi probleem, sa otsid midagi keerulist!
Usu Jumalat, mitte oma olukordi
ja lülita elekter sisse! Miks jääda pimedasse!
Pole tähtis, kaua sa oled päästetud olnud.
Tähtis on vaid see, kas usud Jumalat,
et kui vajutad lülitile, siis elekter lülitub sisse.
Nii palju pead sa uskuma Jumala tõotusi.
Kas vajad värskendust?
Kui tuleme tagasi, räägib Becky meile,
kuidas saad astuda Jumala tervendava au tsunamilainesse.
Aeg on kogeda värskendust.
Tuleme peatselt tagasi!
Jätkame peagi saatega "See on üleloomulik".
Palve mängib olulist rolli,
et saada osa Jumala tõotustest ja õnnistustest oma elus.
Palvetamine Jumala antud palvekeeles
on praegustel aegadel niivõrd oluline.
Tutvustame Sid Roth'i uut äppi GODTALK.
Selle uue äpiga
saad seada endale meeldetuletuse, millal soovid palvetada.
Anda mentorluseks teistele teada, millal mingil päeval palvetasid.
Osa saada meie ülemaailmse kogukonna hüvedest
ja viia oma palvesoovid Jumala ette.
Lisaks videoõpetus sellest, kuidas saada ristitud Püha Vaimuga
ja kuidas igapäevaselt palvetada üleloomulikus palvekeeles,
mille Jumal sulle andnud on.
Saa osa ka meie saadete arhiivist ja ISN netivõrgustikust
ja kasvata oma usku, et kogeda üleloomulikku.
Äpp on tasuta,
selle saab alla laadida iPhone'i, iPadi või Android seadmesse.
Lihtsalt otsi äppide alt: SID ROTH'S GODTALK.
Naaseme saatesse "See on üleloomulik".
Becky, sa nägid nägemuse.
Sa nägid kuut lainet Ameerikasse tulemas.
Tegelikult kogu maailma.
See aeg ongi käes just praegu.
See on nii põnev mu jaoks ja kindlasti ka sinu jaoks.
Räägi meile esimesest lainest.
Esimene laine, millest räägin, on ülistus.
Seda on niivõrd valesti mõistetud.
See on elustiil, see on sügav ja selle keskmes on Jumala armastus.
Julgustan inimesi arendama igapäevaselt
seda lähedast ülistust nende ja Jumala vahel.
Räägi meile teisest ja kolmandast tsunamist, mis sa nägid.
Teine laine, mida nägin, oli meeleparanduse laine.
Kui tuled Jumala ligiollu,
koged Tema pühadust.
Sa ei saa teisiti, kui et pead meelt parandama.
Niivõrd suur vägi tuleb su üle.
Tead mis,
Jumal on see, kes annab sulle võime meelt parandada.
See on osa sellest lainest, mis tuleb.
Räägi meile kolmandast lainest.
Kolmas laine on ilmutuslik tõde
ja see mitmekordistub lõpuaegadel.
Becky, räägi meile viiendast lainest.
See on Jumala laine ja liikumine hirmu- ja surmavaimu vastu.
Vaata, mis üle maailma toimub praegu.
Oota, kuni sa kuuled sellest nägemusest.
Olen jällegi Ameerika Ühendriikide kaardi juures.
Sel korral, kui vaatan seda kaarti,
vaatan läänekalda suunas.
Ookeanist tõuseb üles selline suur deemon,
siis ta haarab veest kaasa veelgi suurema deemoni.
Esimene deemon kummardub ja suudleb teda laubale.
Kuulen sõnu:
"Surmasuudlus".
Seda oli väga hirmutav näha. - Kindlasti.
Teadsin, et vaatan hirmuvaimu ja surmavaimu.
See oli sama nädal,
mil me riigis kõik uudised pandeemiast levima hakkasid.
Nägime, kuidas see maailma mõjutas.
See pani kogu maailma lukku kahe nädalaga.
Kui see laine tuli, kas Jumal näitas,
kuidas hirmu- ja surmavaimust võitu saada?
Jah.
Esiteks, me ei tohi järele anda hirmu- ega ka surmavaimule,
mõtlen enneaegset surma.
Peame aktiveerima oma usu
ja meelevalla, mis Ta on juba meile andnud.
Peame kasutama väge, mis on me keeles, me sõnades.
Peame kuulutama Issanda Sõna olukordade üle
ja mitte taganema hirmu ja uskmatuse pärast.
Usu tunnistamine on väga tähtis,
sest surma ja elu on keele võimuses.
Iga räägitud sõnaga prohveteerime kas elu või surma oma olukorda.
Meid lihtsalt rünnatakse kõikjal hirmu ja surmaga.
Kui aga aktiveerime räägitud sõna väe,
mille Jumal meile andnud on,
kuulutad sa seda, mis Jumal on sulle juba andnud.
Teame Jumala Sõnast,
et Ta on andnud meile meelevalla hirmu üle,
meelevalla saatana ja kõigi tema kurjade tegude üle,
kaasaarvatud surma üle, kuidas tahes see meid puudutab.
Järeldan su jutust seda,
et isik, kes kõige rohkem kartma peaks,
on kurat.
Kui sina kuulutad tõde,
ta kardab tõde.
Kas teeksid seda kohe? - Muidugi.
Messias Jeesuse, mu Lunastaja nimel,
kõige julgusega kuulutan rahuevangeeliumi.
Räägin tõtt armastuses.
Olen valmis sobival ja ebasobival ajal, et kuulutada Sõna,
noomida, manitseda ja julgustada.
Oskan tarkusega eristada vaimset valgust ja pimedust.
Prohveteerin elu surnud luudele.
Usu läbi kutsun asju, mida pole, nagu nad juba oleks.
Elan selleks, et kuulatada Jumala au.
Ülistan Teda vaimus ja tões.
Räägin oma vendade ja õdedega usus
psalmide, hümnide ja vaimulike laulude läbi.
Kõik oma elu päevad ma ei vaiki.
Aamen.
Rääkides sellest, et me ei vaikiks..
Isegi pandeemia ajal, kui ei saa koguneda,
mil peame tegelema maskide ja eraldatusega,
inimesed saavad ikkagi terveks?
Saavad jah.
Räägi veel!
Üks noor naine, keda ma kunagi kohanud polnud,
saatis mulle palvesoovi.
Ma saan palju palvesoove,
vastasin talle paar päeva hiljem, kui tema soovini jõudsin.
Ta seisis palves oma sugulase eest,
kes põdes raskekujulist ALSi.
Ta palus minult,
kas seisaksin koos temaga usus
tema sugulase elu ja tervenemise eest.
Vastasin lihtsa palvega, aga tegin seda usus.
Palve all mõtlen usus tunnistamist.
Me ei pea paluma tervenemise pärast,
Jeesus juba tegi seda.
Peame oma usu aktiveerima.
Muuseas,
tema raamatus on hulgaliselt selliseid tunnistusi usus.
Palun jätka! - Aamen, on tõesti.
Seisin vastu sellele surmavaimule,
sellele ALSile ja kõigele, mis sellega kaasnes,
vabastasin Issanda tervendava väe, mis muudaks selle ihu
Issanda nimel, aamen ja saatsin kirja ära.
Ta vastas mulle kuu aega hiljem.
Ta küsis, kas mäletan teda.
Tahan saata sulle tunnistuse:
"Mu sugulane on terve.
Tal ei ole enam ALSi. Aitäh sulle!"
Tead mis, Sid, ma pole kunagi kohanud seda naist,
kes palus palvet oma sugulase eest.
Pole iialgi kohanud seda meest, kes oli haige.
Ma ei pannud päriselt käsi ta peale.
Oleme sellest varem ka rääkinud,
aga vaimumaailmas ei ole vahemaid.
Vabastame oma sõnade väe,
vabastame oma usu.
Usume neid tulemusi, kui neid välja räägime.
See mees sai hetkega terveks.
Aamen.
Sa eeldad seda, kas pole? - Eeldan jah.
Räägi kõige suuremast lainest!
Armastuse lainest.
Aamen.
Kui sellele mõtlen,
siis tunnen vaimus elevust.
Jumal ütleb: "Minu käes on kättemaks."
Meid ärritavad igasugused asjad,
lähme vihaseks.
Arvan, et see viimane laine on suurim laine.
See on nagu Jumala kättemaks, mitte inimeste vastu,
vaid vaenlase, saatana ja kogu antikristuse vaimu vastu.
See on Jumala armastus.
Sellest saavad alguse kõik teised lained, mis tulevad.
Kuigi oleme ainult mõnest rääkinud,
neid on veel, kuid see kõik lähtub Jumala armastusest.
Jumal ainult ei armasta meid,
Ta on armastus.
Jumala armastus on reaalne ja see on käegakatsutav.
Kui võtta keegi, kes on niivõrd murtud,
ja meil on praegu väga katkiste eludega inimesi,
nad on nii palju haiget saanud, nii murtud.
Selle viimase ärkamise ajal tulevad inimesed,
kes pole nagu tavalised kirikuinimesed.
Räägin teile ühe loo.
Mäletan üht noort meest,
tal olid pealuudest tätoveeringud,
ta kehal polnud kohta, mis poleks olnud tätoveeritud
surmasümbolitega.
See mees võttis Issanda vastu.
Ta oli endiselt tätoveeringuid täis.
Kohtasin teda palvejärjekorras, ta oli värskelt päästetud,
ta lihtsalt nuttis ja nuttis selles tervenemispalves.
Sõnum, mida tol õhtul jagasin,
rääkis orvuvaimust vabanemisest,
Jumala armastuse läbi vabanemisest,
Jumala tingimusteta armastusest,
mis ei sõltu sellest, mida ütled või teed.
Kas armastad Jumalat või mitte, Ta ikka armastab sind.
Suurim usk tekib sellest, kui astume Jumala armastusse.
Tingimusteta Jumala armastusse.
See ajendab seda usku.
Seda maailm vajabki.
Avame oma suud
ja oleme elavad tunnistajad Jumala armastusest.
See pole armastus ainult sõnades vaid tegudes.
Kui oled see, kel pole olnud enda kogemust
elava Jumalaga,
kes pole kogenud Jumala armastust,
kes pole kogenud üleloomulikku Jumala rahu lainet,
korda seda palvet kuuldava häälega minu järel.
Mõtle seda kogu südamest, nii palju kui suudad.
Korda minu järel:
"Kallis Jumal,
olen teinud palju vigu,
mida väga kahetsen.
Usun,
et sinu veri peseb ära iga vea
ja ma olen puhas.
Nüüd kui olen puhas,
palun, Jeesus, et tuleksid ja teeksid oma kodu mu südamesse.
Sa oled mu Päästja,
sa oled mu Issand.
Tahan sind oma kogemuse läbi tunda.
Aamen. - Aamen.
Elu tundub libisevat käest
igapäevaste tegevuste tavalises rütmis.
Ärkad, käid dušši all, paned riidesse.
Hoolitsed teiste vajaduste eest.
Sõidad tööle, töötad kõvasti kaheksa tundi,
võibolla isegi üheksa või kümme.
sõidad tagasi koju, teed süüa,
vaatad telekat, lähed magama.
Seesama ette teada tsükkel
päevast päeva, kuust kuusse,
aastast aastasse.
Mõtled, kas see ongi kogu elu?
Tõsiasi on see, et muutus on võimalik.
Su elul on suurem eesmärk,
miski, mida ainult sina saad teha.
On olemas plaan, teejuht, mis loodi juba enne su sündi.
Teerada, mis loodi sinu ja ainult sinu jaoks.
Päev päeva järel, tund tunni järel, kui otsustad seda järgida,
tuleb esile su Jumala loodud eesmärk.
Kutse on siin,
kas avastad kõik, mis elul sulle varuks on?
Kas tahad teada, milleks sind tegelikult loodi?
Kas tahad enamat?
Kas januned teada saada, mis on su eesmärk?
Tahame kinkida sulle raamatu, mis näitab sulle teed.
Lae alla tasuta raamat antud veebilehelt.
Järgmisel nädalal saates "See on üleloomulik":
"Kas teadsid, et Jumalal on imeline plaan ja eesmärk su eluks?
Olen Joe Joe Dawson.
Kui oled valmis seda plaani avastama ja elama,
vaata järgmist osa saatest "See on üleloomulik"
ja hakkame pihta!
Sinu annetus sellele teenistusele aitab Sidil edastada saadet Iisraelis
ja levitada tema evangeelset raamatut juutide seas üle maailma.
Tõlge: Riina Karik